CELEX: C2007/129/35
Language: mt
Date: 2007-06-09 00:00:00
Title: Kawża T-107/07 P: Appell imressaq fis- 16 ta' April 2007 minn Francisco Rossi Ferraras kontra s-sentenza mogħtija fl- 1 ta' Frar 2007 mit-Tribunal għas-Servizz Pubbliku fil-kawża F-42/05, Francisco Rossi Ferreras vs Il-Kummissjoni tal-Komunitajiet Ewropej

9.6.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 129/20
            
         Appell imressaq fis-16 ta' April 2007 minn Francisco Rossi Ferraras kontra s-sentenza mogħtija fl-1 ta' Frar 2007 mit-Tribunal għas-Servizz Pubbliku fil-kawża F-42/05, Francisco Rossi Ferreras vs Il-Kummissjoni tal-Komunitajiet Ewropej
   (Kawża T-107/07 P)
   (2007/C 129/35)
   Lingwa tal-kawża: il-Franċiż
   Partijiet
   
      Rikorrent: Francisco Rossi Ferraras (Lussemburgu, il-Gran Dukat tal-Lussemburgu) (rappreżentant: F. Frabetti, avocat)
   
      Il-parti l-oħra fil-kawża: Il-Kummissjoni tal-Komunatijiet Ewropej
   Talbiet tar-rikorrenti
   
               —
            
            
               li tiġi annullata s-sentenza tat-Tribunal għas-Servizz Pubbliku ta' l-1 ta' Frar 2007 fil-kawża F-42/05;
            
         
               —
            
            
               li jintlaqgħu t-talbiet imressqa mir-rikorrent fl-ewwel istanza u, għaldaqstant, b'mod prinċipali, li r-rikors fil-kawża F-42/05 jiġi ddikjarat ammissibbli u fondat;
            
         
               —
            
            
               sussidjarjament, li l-kawża tiġi rrinvijata quddiem it-Tribunal għas-Servizz Pubbliku;
            
         
               —
            
            
               li ssir deċiżjoni fuq l-ispejjeż u l-onorarji, u li l-Kummissjoni tiġi ordnata tbatihom.
            
         Motivi u argumenti prinċipali
   Fl-appell tiegħu, ir-rikorrent jitlob l-annullament tas-sentenza tat-Tribunal għas-Servizz Pubbliku li tiċħad ir-rikors li permezz tiegħu huwa talab l-annullament tar-rapport ta' l-iżvilupp tal-karriera tiegħu għall-perijodu bejn l-1 ta' Jannar u l-31 ta' Diċembru 2003, kif ukoll l-ordni sabiex il-Kummissjoni tikkumpensah għad-danni li huwa jallega li sofra.
   In sostenn ta' l-appell tiegħu, ir-rikorrent jgħid li t-Tribunal għas-Servizz Pubbliku wettaq diversi żbalji ta' dritt waqt l-evalwazzjoni taż-żewġ motivi invokati fl-ewwel istanza.